text: [{"text_idx": "#000009", "text": "\u201cOkkara fremsta vir\u00f0i er bur\u00f0ardygd, og okkara grundhugsan er, at ta\u00f0 virksemi, vit hava i\u0301 dag, ikki skal leggja fo\u0301t fyri framti\u0301\u00f0arvirksemi. Vit vilja, at alivinnan gerst uppaftur bur\u00f0ardyggari, solei\u00f0is at vinnan f\u00e6r bestu umst\u00f8\u00f0ur at virka undir i\u0301 dag og i\u0301 framti\u0301\u00f0ini. Alt okkara virksemi skal vera innan fyri karmar, sum na\u0301ttu\u0301ran setur, og i\u0301 samljo\u0301\u00f0i vi\u00f0 na\u0301ttu\u0301runa,\u201d sigur Atli Gregersen."}, {"text_idx": "#000010", "text": "Ein av fleiri grundgevingum fyri, at Atli er i\u0301 uppskoti sum Business Leader of the Year, er, at Hiddenfjord er fyrsta alifyrit\u00f8kan i\u0301 heiminum at ala sto\u0301r smolt a\u0301 landi, sum styttir ti\u0301\u00f0ina, laksurin er i\u0301 sjo\u0301num, og harvi\u00f0 minkar um vandan fyri, at laksurin f\u00e6r lu\u0301s. Ein onnur grundgeving er, at Hiddenfjord er fyrsta alifyrit\u00f8kan i\u0301 Evropa at seta i\u0301 verk eina serliga t\u00f8kuskipan, kalla\u00f0 \u2018stress-free harvesting\u2019 a\u0301 enskum, i\u00f0 tryggjar, at laksurin ver\u00f0ur so li\u0301ti\u00f0 strongdur sum gj\u00f8rligt, me\u00f0an hann ver\u00f0ur tikin. Hetta er vi\u00f0 til at geva laksinum hja\u0301 Hiddenfjord vi\u0301\u00f0a gitnu go\u0301\u00f0skuna. Harumframt er Hiddenfjord fyrsti laksaalari i\u0301 heiminum, sum er givin at flyta laks vi\u00f0 flogfari. U\u0301rsliti\u00f0 er, at CO2-u\u0301tla\u0301ti\u00f0 fyri langvegis flutning er minka\u00f0 heili 94%, sum svarar til umlei\u00f0 40.000 tons av CO2-eindum um a\u0301ri\u00f0."}, {"text_idx": "#000011", "text": "Hiddenfjord hevur saman vi\u00f0 f\u00f8royskum myndugleikum a\u0301haldandi arbeitt fyri strongum og skilago\u0301\u00f0um reglum fyri aling i\u0301 F\u00f8royum. Skipanin av alivinnuni i\u0301 F\u00f8royum hevur i\u0301 mong a\u0301r givi\u00f0 i\u0301bla\u0301stur um allan heim."}]